Komisija za priznanja Mestnega sveta Mestne občine Ljubljana na podlagi 93. in 94. člena Statuta Mestne občine Ljubljana (Uradni list RS, št. 31/21 - uradno prečiščeno besedilo) in Odloka o priznanjih Mestne občine Ljubljana (Uradni list RS, št. 116/08, 107/09, 16/17 in 191/20) objavlja:

**Informacijo o podelitvi naziva častni meščan glavnega mesta Ljubljana oziroma častna meščanka glavnega mesta Ljubljana**

**Naziv častni/a meščan/ka** je najvišje priznanje Mestne občine Ljubljana, ki ga prejmejo posamezniki, ki so izjemno zaslužni za ugled, pomen in razvoj MOL ter za razvoj njenih dobrih medmestnih in mednarodnih odnosov.

Kriterij za podelitev naziva častni/a meščan/ka so izjemni dosežki življenjskega dela, ki ga odlikujejo: vizionarstvo, odličnost, dobrobit, sodelovalnost ali skrb za blaginjo v Mestni občini Ljubljana ali promocijo Mestne občine Ljubljana.

Pobude za podelitev naziva častni/a meščan/ka zbira Komisija za priznanja skozi vse leto, zato je pobudo mogoče oddati tudi v času objave razpisa za podelitev priznanj Mestne občine Ljubljana. Za podelitev naziva v tekočem letu se upoštevajo pobude, prispele do 31. marca. Pobude, prispele po tem datumu, se bodo obravnavale za podelitev naziva v naslednjem letu.

Pobudniki za podelitev naziva so lahko posamezniki in pravne osebe, ki imajo **stalno prebivališče oziroma sedež v Mestni občini Ljubljana, ter skupine, katerih predstavnik ima stalno prebivališče v MOL.**

**Pobuda za podelitev naziva častni/a meščan/ka mora vsebovati:**

* **podatke o kandidatu: ime in priimek, rojstni datum, naslov, telefon**
* **pisno soglasje kandidata za kandidaturo in soglasje za uporabo osebnih podatkov**
* **podatke o pobudniku: ime in priimek oziroma naziv pravne osebe oziroma skupine, naslov oziroma sedež, telefon, kontaktno osebo (v primeru, da je pobudnik pravna oseba), podatke o predstavniku skupine**
* **utemeljitev pobude ter morebitna druga mnenja, ki podpirajo pobudo**

Za resničnost in točnost podatkov odgovarjajo pobudniki.

Letno se lahko podelita največ 2 (dva) naziva častni/a meščan/ka.

# JAVNI RAZPIS

**ZA PODELITEV PRIZNANJ MESTNE OBČINE LJUBLJANA ZA LETO 2025**

Mestna občina Ljubljana razpisuje naslednji priznanji Mestne občine Ljubljana za leto 2025:

* **Nagrado glavnega mesta Ljubljana**, ki jo prejmejo posamezniki ali skupine in pravne osebe, ki ne opravljajo pridobitne dejavnosti.

Kriteriji za podelitev nagrade so: pomembni dosežki življenjskega dela z vseh področij, prispevek k razvoju, ugledu in dobrobiti MOL ter k prepoznavnosti mesta doma in v tujini.

Podeljenih bo največ 5 (pet) nagrad glavnega mesta Ljubljana.

* **Plaketo glavnega mesta Ljubljana**, ki jo prejmejo:

- posamezniki, skupine in pravne osebe, ki so s posebnimi delovnimi prizadevanji in uspehi v daljšem časovnem obdobju pomembno prispevali h kakovostnejšemu življenju, blaginji, ugledu in razvoju MOL;

- posamezniki, skupine in pravne osebe za posebne zasluge za razvijanje in utrjevanje sodelovanja med MOL in drugimi občinami;

- posamezniki za izkazano posebno požrtvovalnost, nesebičnost in pogum;

- prijateljska, pobratena in druga mesta in občine, pravne osebe ter posamezniki iz Republike Slovenije in tujine, ki so posebno zaslužni za razvijanje in utrjevanje prijateljskega sodelovanja z MOL;

- posamezniki, skupine in pravne osebe za dosežke na humanitarnem, znanstveno-raziskovalnem in kulturno-umetniškem področju ter za trajnostni razvoj MOL;

- donatorji za humanitarno, znanstveno-raziskovalno, kulturno-umetniško področje in trajnostni razvoj MOL.

Podeljenih bo največ 7 (sedem) plaket glavnega mesta Ljubljana, od tega največ 2 (dve) za donatorstvo.

**Pobuda za podelitev priznanja mora vsebovati:**

* **podatke o kandidatu: ime in priimek oziroma naziv pravne osebe oziroma skupine, rojstni datum za fizično osebo, naslov, telefon ter v primeru pravne osebe oziroma skupine še kontaktno osebo**
* **pisno soglasje kandidata za kandidaturo in v primeru, da je kandidat fizična oseba, soglasje za uporabo osebnih podatkov**
* **podatke o pobudniku: ime in priimek oziroma naziv pravne osebe oziroma skupine, naslov oziroma sedež, telefon, kontaktno osebo (v primeru, da je pobudnik pravna oseba), podatke o predstavniku skupine**
* **vrsto priznanja**
* **utemeljitev pobude ter morebitna druga mnenja, ki podpirajo pobudo**

Za resničnost in točnost podatkov odgovarjajo pobudniki.

Pobudniki za podelitev priznanj so lahko posamezniki in pravne osebe, ki imajo **stalno prebivališče oziroma sedež v Mestni občini Ljubljana, ter skupine, katerih predstavnik ima stalno prebivališče v MOL.**

Razpis in obrazci so do izteka prijavnega roka dosegljivi na spletni strani MOL <https://www.ljubljana.si/sl/razpisi-razgrnitve-in-javne-objave/>, lahko pa jih zainteresirani v tem roku prevzamejo vsak delovni dan v prostorih Glavne pisarne Mestne občine Ljubljana na Mačkovi ulici 1. Dodatne informacije o razpisu po tel. 01 306 11 40.

Pobude za podelitev priznanja pošljite na razpisnem obrazcu na naslov: **Mestna občina Ljubljana, Mestni trg 1, 1000 Ljubljana, Komisija za priznanja, do vključno 31. 1. 2025,** v zaprti ovojnici s pripisom **»Za razpis – ne odpiraj«** in navedenim naslovom pošiljatelja.

Pobudniki bodo o prejemnikih priznanj obveščeni v roku 14 dni po odločitvi Mestnega sveta Mestne občine Ljubljana.

**Komisija za priznanja**